_:n36c2d5ae573c41a3bf59f5c41c6a4845xb0
<http://schema.org/articleBody>
"<p class=\"p1\">wannan satin cikin wannan Filinnamu na (Ciwon ‘Ya Mace) zamu kar kata kan wasu hukunce-hukunce ga mu mata, a Kan bayanin ‘Jinin Haila’ da makamanta su, domin mu sani kuma mu gyara.</p>\n\n<p class=\"p2\">(Haila) wata Kalma ce a larabci, Wanda take naufi da Kwararar wani abu da gudanar shi. Ma’anar (Haila) a shari’ance Kuma, wani jini ne da yake fita daga mahaifar mace, a wasu lokuta sanannu, ba tare da wani dalili ba. Jinin haila wani jinni ne da yake fita daga al-au’urar mace wanda ke nuna cewa mace zata iya daukar ciki, jini alama ce ta balagar ‘ya mace. Manyan Malaman Musulunci sunyi bayani cewa jinin haila abinci ne ga ‘Da yayin da yake mahaifar Uwarsa har zuwa lokacin da za’a haife shi, shi yasa idan muka duba zamuga cewa matan da suke dauke da ciki da yawansu basa fitar da jinni haila.</p>\n\n<p class=\"p2\">Kuma kamar yadda Malamai da Masana a musulunci suka yi bayani, shi dai jinin haila kala uku ne, matukar babu wani abu da ya cudanya dashi, wato ya kan canza kala idan ya hadu da wani abun. Cikin launin sa, a kwai mai fatsa-fatsa, sannna wani kuma ya na tare da launin kasa-kasa kamar ruwan daya lalace, sannan Kuma sai launin ja.</p>\n\n<p class=\"p2\">Haka zalika idan mace na fama da lalurar rikicewar jinni to jinni haila yakan canza daga kalarsa ta asali izuwa baki, kamar yadda yazo a cikin wani Hadisi na fadimatu bint abi hubaiyyish. Take cewa Siffar Yadda Jinin Haila Yake baki ne wuluk, kamar wanda aka kona, warinsa bai da dadi, mace tana jin dumi mai tsanani idan ya zo mata.</p>\n\n<p class=\"p2\">Ruwayoyi da dama sun bambamta akan lokacin da mace take fara Jinin Haila. Wasu sun ayyana adadin shekaru da idan bace takai za ta fara, wasu kuwa sun tafi akan cewa Babu wasu shekaru kayyadaddu na fara Jinin al’ada, wannan ya danganta ne da sabanin dabi’ar mace da inda take rayuwa da ya nayin wajen, don haka duk lokacin da mace ta ga jinin haila to haila ce. Amma mafi ingancin ruwaya dai an tafi akan Mata da dama suna fara Haila ne da zarar sun Kai shekara 12, amma ana samun matan da suke farawa kafin sukai shekara 12. Hadisi da yawa sun yi bayani akan lokacin da mace take dai na Haila, wasu sun ce 55 wasu kuma sun tafi a 60, wasu kam ma har 70, amma dai a zance mafi inganci ba su inganta ba, saboda haka mafi inganci da aka samu a cikin Hadisan shine Shekara 50. Amma ba hakan yake nunawa cewa wasu ba sa wuce wa ba, ana samum matan da suke wuce wadannna shekarun kuma ba su dai na fitar da jinin ba.</p>\n\n<p class=\"p2\">Jinin Haila ba shi da wani tsawan lokaci na zubarsa sananne, cikin mata akwai masu yin kwana uku, akwai masu kwana hudu, Galibin haila dai kwana shida ne ko bakwai, saboda fadin Manzon Allah (S) ga Hamnatu ‘yar Jahshin, wanda ta kasance tana yin haila kwanaki masu yawa, “Ki yi haila kwana shida, ko bakwai, da ilimin Allah, sannan ki yi wanka” Abu Dawud ne ya rawaito shi.</p>\n\n<p class=\"p2\">Kawai dai za mu tafi akan Babu wani hadisi ingantacce da ya iyakance kwanakin haila, ko kuma kwanakin da za’a ce mace ta tsarkaka, kamar yadda Ibn Taimiyya, Ibnul Munzir, Ibnul kayyim al jauzi, Ash-shaukani da kuma sheik Sadik Khan suka tabbatar. Gami da kuma aya cikin suratul bakara data kara tabbatar da hakan (kuran 2,22).</p>\n\n<p class=\"p2\">Wasu Malaman sunce hadisan da suka nuna cewa kwana 3 ne<span class=\"Apple-converted-space\">  </span>mafi karancin kwanakin haila, da cewa kuma mafi yawanci shi ne kwana 15, wadannan basu inganta ba. Hadisin da yayi maganar kwana 6 ko 7, in ba haka ba kuma ya shafi wadda ke jinni cuta ne.</p>"
<https://hausa.leadership.ng/jinin-haila/>